Diari Oficial de la Generalitat Valenciana


Sumari del DOGV 536, del 27-02-1987 (1987/808261)

DECRET 16/1987, de 16 de febrer, del Consell de la Generalitat Valenciana, pel qual es aprovat el Reglament de Pesca Marítima d'Esplai.
---------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/02/16/16/dof/vci/html**

### Dades del document

Número de DOGV
:   536

Data del DOGV
:   27-02-1987

Secció del DOGV
:   DISPOSICIONS GENERALS

Número del document
:   1987/808261


Data del document
:   16-02-1987

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 16/1987, de 16 de febrer, del Consell de la Generalitat Valenciana, pel qual és aprovat el Reglament de Pesca Marítima d'Esplai.  
Transferides a la Generalitat Valenciana les competències de l'Estat en matèria de pesca en aigües interiors, marisqueig i aqüicultura en virtut del que determina el Reial Decret 3533/1981, de 29 de desembre, és aconsellable de revisar i actualitzar la normativa que fa referència a la pesca marítima d'esplai, tenint en compte la intensitat amb què poden ser explotats els recursos vius de la mar i l'ús de certs equips i instruments de pesca que afecten a la normal conservació de la fauna i flora marines.   
Això motiva l'adopció de les mesures que són establertes en aquest Reglament de Pesca Marítima d'Esplai, encaminades a la defensa i l'explotació de la riquesa pesquera del litoral de la Comunitat Valenciana.   
En atenció d'aquests motius i a proposta de la Conselleria d'Agricultura i Pesca, amb la deliberació prèvia del Consell de la Generalitat Valenciana en la reunió del dia 16 de febrer de 1987,   
DECRETE:  
Article únic  
Es aprovat el Reglament de Pesca Marítima d'Esplai que figura com a annex a aquesta disposició.   
DISPOSICIONS FINALS  
Primera  
Hom faculta la Conselleria d'Agricultura i Pesca per a dictar les normes complementàries que requereix el desenvolupament d'aquest Decret.   
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.   
València, 16 de febrer de 1986.   
El President de la Generalitat,  
JOAN LERMA I BLASCO  
El Conseller d'Agricultura i Pesca,  
LLUIS FONT DE MORA I MONTESINOS   
ANNEX  
REGLAMENT DE PESCA MARITIMA D'ESPLAI  
CAPITOL PRIMER  
Generalitats  
Article primer  
Es objecte d'aquest Reglament la regulació de la pesca marítima d'esplai que es practique dins les aigües interiors del litoral marítim de la Comunitat Valenciana.   
Article segon  
Als efectes d'aquest Reglament hom entén per pesca marítima d'esplai aquella que s'efectua, per afició i esport, sense cap retribució i sense finalitat de lucrativa, sense dret a la venda ni a l'intercanvi del peix capturat, que haurà de ser destinat al consum propi o lliurat per a finalitats benèfiques.   
Article tercer  
Als efectes de l'article primer són considerades aigües interiors les situades dins les línies de base rectes del mar territorial, establertes en el Decret 2510/1977, de 5 d'agost.   
Article quart  
La pesca recreativa, en qualsevol modalitat, és lliure per a tots els espanyols i estrangers, residents o transeünts, que complesquen les disposicions que són contemplades en aquest Reglament.   
Article cinqué  
La pesca marítima d'esplai pot ser practicada en dues modalitats:   
a) En superfície, que és la que es practica a peu o des d'alguna embarcació de la llista cinquena del Registre Oficial de Vaixells.   
b) Submarina, que és la que es practica nedant o sota l'aigua a palmó lliure.   
Article sisé  
Per a l'exercici de la pesca recreativa serà necessari posseir la llicència corresponent.   
Article seté  
Són excloses de la pesca recreativa, el marisqueig i la recollida de mol·luscs, crustacis i coralls, en qualsevol època de l'any, així com la captura de peixos de talla inferior a l'establerta en l'Ordre Ministerial de 25 de març de 1970.   
Article vuité  
En qualsevol modalitat de pesca marítima d'esplai les captures diàries no podran sobrepassar la quantitat de quinze quilograms per llicència, en diverses peces. Quan es tractarà d'una sola peça capturada, podrà excedir del pes esmentat.   
CAPITOL SEGON  
Llicències   
Article nové   
La llicència de pesca recreativa és el document administratiu, nominal, individual i intransferible que autoritza el posseïdor legítim a practicar aquesta modalitat de pesca.   
Article deu  
Les llicències, que expendrà la Conselleria d?Agricultura i Pesca, seran de tres classes:   
a) De primera classe, que autoritza l'exercici de la pesca recreativa de superfície, des d'embarcacions inscrites a la llista cinquena del Registre Oficial de Vaixells, i a peu, des de la costa.   
b) De segona classe, que autoritza la pràctica de la pesca marítima d'esplai a palmó lliure, nedant o sota l'aigua.   
e) De tercera classe, limitada a la pesca recreativa de superfície a peu, des de la costa.   
Article onze  
Les llicències de pesca d'esplai tindràn una duració de dos anys.   
Seràn renovades en caducar-ne el període de validesa mitjançant instància a la qual hom acompanyarà, a més de la llicència caducada, els documents indicats en els articles dotze i tretze d'aquesta disposició, segons els casos.   
Les llicències expeses a persones majors de seixanta anys tindran una validesa il·limitada.   
Article dotze  
Per a l?obtenció de les llicències de primera i tercera classe caldrà que el peticionari tinga complits catorze anys, en el moment de sol·licitar-la.   
Els menors d'edat civil hauran d?acompanyar l?imprès de sol·licitud amb el consentiment exprés de la persona que en tinga atribuïda la pàtria potestat.   
Els menors de catorze anys podran practicar la pesca recreativa de superfície si eren acompanyats per una persona provista de la llicència corresponent.   
Article tretze  
Per a l'obtenció de la llicència de segona classe serà necessari:   
a) Tenir complits setze anys en el moment de sol·licitar-la. Els menors d'edat civil hauran d?acompanyar l?imprès de sol·licitud amb el consentiment exprés de la persona que en tinga atribuïda la pàtria potestat.   
b) Certificat mèdic que acredite que es tenen les condicions físiques necessàries i que no es té cap malaltia que impedesca la pràctica normal d'aquesta activitat.   
Les sol·licituds per a l?obtenció de les llicències que regula aquest Reglament seran presentades a les Direccions Territorials de la Conselleria d'Agricultura i Pesca.   
Article catorze  
Hom reconeix els permissos de pesca recreativa emesos per l'Administració de l'Estat i per altres Comunitats Autònomes, si bé, els posseïdors legítims d'aquelles, hauran de complir el que disposa aquesta normativa.   
CAPITOL TERCER  
De l'exercici de la pesca en superfície  
Article quinze Els ormeigs per a la captura d'espècies permeses en la modalitat de pesca recreativa en superfície són l'ormeig d'hams, hom entén per ha». qualsevol línia sostinguda amb la mà o amb l'ajuda d'una canya de pesca la qual porta un màxim de tres hams, ja siguen simples, dobles o curricà.   
Article setze  
Queda expressament prohibit en la pesca recreativa en superfície:  
a) Pescar sense posseir la llicència oportuna.  
b) La utilització de qualsevol art, ormeig d'ham o eines de pesca diferents als definits en l'article quinze d'aquesta disposició.   
c) La utilització de llum, enginy elèctric i/o electrònic com a element d?atracció per als animals. d) Utilitzar més de dos ormeigs per persona i llicència. e) Disposar, quan s'estiga pescant des de la costa a peu, d'una separació major de tres mestres entre els ormeigs propietat d'una mateixa persona. Així mateix, els ormeigs de pesca de dues persones hauran d'estar separats quatre metres com a mínim.. f) Pescar a zones prohibides, delimitades o reservades. g) Pescar des d'embarcació a menys de cent metres de les arts de pesca dels professionals així com de les boies de situació dels submarinistes. Si l'embarcació es trobava pescant a la deriva, aquesta haurà de ser en sentit d'allunyar-se de l'ormeig calat.   
h) Pescar des d'embarcació o des de la costa a peu, a menys de dos-cents cinquanta metres de la vora de la mar o límit de les zones costeres o de les platges freqüentades pels banyistes.   
CAPITOL QUART  
De l'exercici de la pesca submarina  
Article disset  
La pesca submarina d'esplai no podrà practicar-se:  
a) Sense posseir l'oportuna llicència.  
b) Sense portar la corresponent boia-balisa de senyalització, que adverteix la presència del pescador submarinista.  
c) Utilitzant equip autònom o semiautònom de natació subaquàtica.  
d) A zona portuària.  
e) A les costes del litoral prohibides, reservades o vedades.  
f) A menys de cent metres de les arts de pesca fixes o flotants  
de les canyes dels pescadors i de les embarcacions dedicades a qualsevol classe de pesca.  
g) A menys de dos-cents cinquanta metres de les zones costeres  
freqüentades per banyistes.  
h) Des de la posta a l'eixida del sòl.  
i) Fent ús d'arts o ormeigs diferents de l?arpó, fletxa o tirga.  
j) Utilitzant fusells impulsats amb pólvora o gas o arpons amb punta explosiva, elèctrica o electrònica.  
k) Utilitzant focus lluminosos.   
CAPITOL CINQUE  
De les infraccions i sancions  
Article divuit Les infraccions administratives en matèria de pesca recreativa es classificaran en lleus, greus i molí greus.   
Article dinou  
Seran considerades infraccions lleus:  
a) L'exercici de la pesca recreativa sense la corresponent llicència.  
b) Dur a bord ormeigs, arts o eines no-autoritzades en aquesta disposició.  
c) Usar en la pràctica de la pesca recreativa més de dos ormeigs.  
d) La cessió de la llicència a terceres persones.  
e) No respectar les distàncies reglamentàries en la pesca de superfície tant a peu des de la costa com des d'embarcació.  
f) L'alçament de cartes i plànols de fons marins.  
Article vint  
Seran considerades infraccions greus:   
a) Quan l'infractor haja estat sancionat més de dues vegades per infracció considerada lleu en un període de dos anys.   
b) Usar en l?exercici de la pesca recreativa ormeigs, arts, eines o mitjans no-autoritzats.   
e) Dur a bord equips de pesca subaquàtica autònoms o semiautònoms i elements per a la pràctica de pesca submarina recreativa, conjuntament.   
d) La captura de peixos amb pes superior al màxim autoritzat.   
e) La pesca de peixos que no tinguen la talla mínima reglamentària.   
f) La pesca a zones prohibides o en època de veda.   
g) La pesca, amb llicència de pesca recreativa, des d?embarcacions de llista distinta a la cinquena del Registre Oficial de Vaixells.   
i) Carregar o mantenir carregat el fusell de pesca subaquàtica fora de l'aigua.   
j) La resistència o desobediència a l'autoritat o als seus delegats.   
Article vint-i-u  
Són considerades infraccions molí greus:   
a) Haver estat sancionat més de dues vegades per falta considerada greu o més de tres vegades per falta considerada lleu en el període de dos anys.   
b) L'ús per a la pesca recreativa d'explosius o substàncies verinoses o corrosives.   
c) Utilitzar focus lluminosos en la pesca recreativa.   
d) Emprar equip autònom o semiautònom que permeta la respiració en immersió.   
e) La venda o intercanvi de la pesca capturada.   
Article vint-i-dos  
Les infraccions indicades en els articles dinou, vint i vint-i-u d'aquesta disposició seran sancionades amb les multes següents:   
a) Infraccions lleus, multes fins a 5.000 pessetes.   
b) Infraccions greus, multes de 5.001 a 25.000 pessetes, a més de la retirada de la llicència per un període no inferior a un mes m superior a SIS mesos.   
c) Infraccions molí greus, multa de 25.001 a 75.000 pessetes, a més de la retirada de la llicència per un període no inferior a tres mesos.   
Article vint-i-tres  
A més de la sanció imposada, es procedirà a la confiscació de les arts, els ormeigs o les eines no-autoritzats o antireglamentaris per a tot tipus de pesca que hagen estat utilitzats en la captura, els quals seran destruïts.   
Igualment es procedirà al decomís de les arts i els ormeigs que, encara que siguen reglamentaris, haguessen estat utilitzats per a la captura d'espècies prohibides, vedades o de talla inferior a la reglamentària o es practiques aquesta modalitat de pesca sense l'oportuna llicència, les arts de la qual seran restituïdes a l'infractor una vegada haurà estat satisfeta la sanció imposada.   
Les espècies prohibides, vedades o de talla inferior a la reglamentària, també seran confiscades, així com la pesca obtinguda quan aquesta superarà el pes total autoritzat. La susdita pesca serà lliurada a un establiment de beneficència.   
Article vint-i-quatre  
Es atribuïda la competència per a la imposició de sancions per infracció en matèria de pesca recreativa:   
a) Als Directors Territorials de la Conselleria d'Agricultura i Pesca, per sancionar les infraccions de caràcter lleu i greu.   
b) Al Director General de Desenvolupament Agrari, per a la sanció de les infraccions considerades com a molí greus.   
Article vint-i-cinc  
Les resolucions dictades pels òrgans esmentats en l'article anterior seran recurribles en alçada, respectivament, davant el Director General de Desenvolupament Agrari i Conseller d'Agricultura i Pesca, en els terminis i la forma que són determinats en la Llei de Procediment Administratiu de 17 de juliol de 1958.   
CAPITOL SISE  
De les competències de pesca d'esplai  
Article vint-i-sis  
Els concursos de pesca que seran convocats per les Associacions de pesca recreativa legalment constituïdes per tal de ser celebrats caldrà que tinguen l'autorització prèvia del Director Territorial de la Conselleria d'Agricultura i Pesca a la Província.   
Article vint-i-set  
Durant les competicions de pesca recreativa no regiran les limitacions establertes en l'article vuité. Les captures aconseguides no pertanyeran als participants, i l'Entitat organitzadora quedarà obligada a lliurar el peix capturat per a finalitats assistencials i socials.   
DISPOSICIONS ADICIONALS   
Primera   
Els vedats de pesca que actualment estan establerts per concessió administrativa seguiran vigents mentre en dure l?autorització, i podria ser renovada aquesta concessió o autoritzar-se altres noves per la Conselleria d'Agricultura i Pesca, si les circumstàncies així ho aconsellaven.   
Segona  
Sense perjudici de les competències que en matèria d?inspecció d?aigües interiors, aqüicultura i marisqueig corresponen a la Conselleria d'Agricultura i Pesca, segons el Reial Decret 3533/1981, de 29 de desembre, la vigilància del compliment d'aquest Decret serà competència de l'Armada i de la Guàrdia Civil, els quals hauran de trametre les denúncies a la Direcció Territorial corresponent de la Conselleria d'Agricultura i pesca.


Còpia Permalink ELI